PALANGOS ŠVIETIMO PAGALBOS TARNYBOS VADOVO 2017 METŲ VEIKLOS ATASKAITA

1. Įstaigos pristatymas:

1.1. Biudžetinė įstaiga Palangos švietimo pagalbos tarnyba. Adresas: Vasario 16-osios g. 6, LT-00129. El. paštas: info@palangosspt.lt

1.2. Įstaigos direktorė – Vilma Želvienė. Vadybinis stažas – 13 metų. Vadybinė kategorija – neatestuota (teisės aktų nustatyta tvarka nesuteikiama vadybinė kvalifikacinė kategorija).

1.3. Darbuotojai:

|  |  |  |  |  |  |  |  |
| --- | --- | --- | --- | --- | --- | --- | --- |
| Administracijos darbuotojai (direktorius ir jo pavaduotojai, vyr. finansininkas, skyrių, poskyrių vadovai) | | Pedagogai | | Pagalbos specialistai | | Kiti darbuotojai (bibliotekininkai, darbininkai, valytojai, budėtojai ir kt.) | |
| Skaičius | Etatai | Skaičius | Pedagoginių valandų skaičius | Etatai | Skaičius | Etatai | Skaičius |
| 2 | 1,5 | 1,5 | 60 | 3,5 | 6 | 0,5 | 1 |

1.4. Biudžetas (biudžetinių metų pabaigos duomenys):

|  |  |  |
| --- | --- | --- |
| Finansiniai šaltiniai | 2016 m.  tūkst. Eur | 2017 m.  tūkst. Eur |
| Savivaldybės biudžetas SB | 65,1 | 73,8 |
| Specialiosios programos lėšos (pajamos už paslaugas) SB(SP) | 4 | 3,6 |
| Specialiosios programos lėšos (įplaukos iš biudžetinių įstaigų) | 13,1 | 15 |
| Valstybės biudžeto specialioji tikslinės dotacijos SB(VB) | - | 7,1 |
| Europos sąjungos paramos lėšos ES |  |  |
| Valstybės biudžeto specialioji tikslinė dotacija moksleivio krepšeliui finansuoti SB(MK) | 16,7 | 19,2 |
| Kitos lėšos (labdara, parama, 2%GM) | 1,4 | 0,36 |

2. Įstaigos veiklos rezultatai:

Įgyvendinant 2017 – 2019 metų strateginio veiklos plano tikslus ir uždavinius bei 2017 m. veiklos planą Palangos švietimo tarnybos švietimo pagalbos specialistai vykdė šias veiklas:

|  |  |  |  |
| --- | --- | --- | --- |
| Eil. Nr. | Veiklos pobūdis | Veiklų skaičius | Vykdytojas |
| **1.** | **Vertinimai** | | |
| 1.1. Kompleksinis pedagoginis psichologinis vertinimas | 50 | Švietimo pagalbos specialistai |
| 1.2. Vaiko brandumo įvertinimas | 6 | Psichologas |
| 1.3. Įvertinimas dėl profesijos pasirinkimo | 3 | Psichologas |
| **2.** | **Konsultavimas** | | |
| 2.1. Psichologinės pagalbos teikimas (emocijų ir elgesio, bendravimo, mokymosi, krizės, smurtas, klinikinės, asmenybės savęs pažinimo augimo problemos) | 354 | Psichologas |
| 2.2. Specialiosios pedagoginės pagalbos teikimas | 91 | Specialusis pedagogas |
| 2.3. Logopedo pagalbos teikimas | 103 | Logopedas |
| 2.4. Korekcinės pratybos | 133 | Švietimo pagalbos specialistai |
| **3.** | **Palangos ŠPT pagalbos specialistų šviečiamoji veikla** | | |
| 3.1. Seminarai | - | Švietimo pagalbos specialistai |
| 3.2. Paskaitos ir pranešimai | 15 | Švietimo pagalbos specialistai |
| 3.3. Efektyvios tėvystės įgūdžių mokymai | 1 | Psichologas, socialinis pedagogas |
| 3.4. „Bendravimo su vaikais tobulinimo kursai“ (pagal Teismo sprendimą) | 1 | Psichologas, socialinis pedagogas |

2017 m. buvo suorganizuoti 328 kvalifikacijos tobulinimo ir gerosios patirties sklaidos renginiai, juose dalyvavo 2170 dalyvių, iš jų 2151 pedagogai. Kvalifikacijos tobulinimo renginių ataskaita:

|  |  |  |  |  |
| --- | --- | --- | --- | --- |
| Eil. Nr. | Kvalifikacijos tobulinimo forma | Renginių skaičius | Dalyvių skaičius | Valandų skaičius |
| 1. | Paskaitos | 5 | 54 | 10 |
| 2. | Seminarai | 38 | 746 | 330 |
| 3. | Edukacinės išvykos | 7 | 133 | - |
| 4. | Supervizijos | 4 | 46 | 12 |
| 5. | Konferencijos | 5 | 81 | 23 |
| 6. | Tęstiniai mokymai | 1 | 8 | 12 |

Metodinės veiklos renginiai: apskriti stalai, diskusijos – 6 renginiai; gerosios patirties seminarai – 4; atviros pamokos – 38; metodinės dienos – 10; atviros veiklos – 29; parodos – 49; festivalis – 1; kūrybinės popietės – 4; kiti gerosios patirties renginiai – 24. Iš viso gerosios patirties renginiuose dalyvavo 1001 pedagogas.

2017 m. tęsėme projektą „Edukacinių užsiėmimų ciklas „Tradicinių švenčių papročių puoselėjimas šeimoje“, pagal Palangos miesto etninės kultūros plėtros 2015-2018 m. programą, visose Palangos miesto savivaldybės ikimokyklinio ugdymo įstaigose pravesti 24 edukaciniai užsiėmimai, skirti Užgavėnių ir Šv. Velykų tradicijoms išsaugoti.

2017 m. pavasario sesijoje (sausis – balandis) Palangos Trečiojo amžiaus universiteto paskaitos vyko 4 fakultetuose: Sveikatos, Kraštotyros ir turizmo, Dvasinės kultūros bei Menų fakultetuose. Palangos TAU studijavo 391 asmuo: Sveikatos fakultete – 136 senjorai, Kraštotyros ir turizmo fakultete – 139, Dvasinės kultūros fakultete – 73, menų fakultete – 43. Sausio – balandžio mėn. suorganizuotos 26 paskaitos. TAU dalyviai dalyvavo 3 edukacinėse išvykose po Mažąją Lietuvą. Menų fakultetas apsilankė Klaipėdos dramos teatre. 2017 m. balandžio mėn. baigėsi Palangos TAU antrosios laidos mokslo metai. Senjorams buvo įteikti leidiniai – diplomai su 3-jų mokslo metų aprašymais ir nuotraukomis.

Palangos trečiojo amžiaus universiteto šokių kolektyvas „Jūrė“ dalyvavo šventėse: „Myliu Palangą“, „Valsas pušų pavėsyje“, šokių vakaronėje su Vilniaus Medardo Čoboto studentais, liepos 30 d. Jūros šventėje Klaipėdoje. Po savaitės sudalyvavo Visagino miesto šventėje, senjorų šokių festivalyje „Laiko karoliai“, rugsėjo 23 d. – tarptautiniame liaudiškų šokių festivalyje „Palangos miestely“, rugsėjo 30 d. Vilniuje Tarptautiniame senjorų šokių festivalyje „100 šokių pynė Lietuvai“.

2017 m. rugsėjo mėn. įvyko Palangos TAU trečios laidos mokslo metų atidarymo šventė. Nuo 2017 m. spalio mėn., į trečios laidos grupę susirinko 437 studentai. Keitėsi Palangos trečiojo amžiaus universiteto struktūra. Fakultetų neliko, vyksta 3 bendros paskaitos per mėnesį visiems TAU dalyviams, ir pagal pasirinkimą kiekvieną savaitę 8 papildomos veiklos: amatų, keliautojų klubas, informacinis raštingumas, sveika gyvensena ir judesys, Europos šalių šokiai, chorinis dainavimas, anglų kalba, vokiečių kalba.

TAU dalyvių 3 grupės spalio mėn. vyko į Ukmergę, Prezidento A. Smetonos keliais. Gruodžio mėn. suorganizuota 100 senjorų išvyka į Klaipėdos dramos teatrą.

Palangos trečiojo amžiaus universitetas bendradarbiaudamas su Palangos ir kultūros jaunimo centru, Facebook savanorių grupėje surado 2 savanorius, kurie mokina senjorus informacinio raštingumo paslapčių. Palangos senosios gimnazijos moksleivė savanoriauja mokindama senjorus anglų kalbos.

Siekiant efektyvesnio darbo, glaudesnio ryšio su senjorais, bendradarbiaujama su Palangos TAU naujai išrinkta taryba.

3. Vadovo indėlis, tobulinant įstaigos administravimą.

2017 m. siekiau gerinti ir plėtoti teikiamas paslaugas, skatindama darbuotojus tobulinti kvalifikaciją, semtis inovacijų ir skleisti patirtį Palangos miesto savivaldybės ugdymo įstaigose. Visi įstaigos specialistai tobulino kompetencijas įvairiuose kvalifikacijos tobulinimo renginiuose.

Siekiant įgyvendinti Lietuvos Respublikos švietimo ir mokslo ministerijos nuostatas dėl socialinio emocinio ugdymo švietimo įstaigose kartu su Palangos miesto savivaldybės administracijos Švietimo skyriumi organizavome dviejų dienų seminarą ugdymo įstaigų vadovams „Nuoseklus socialinio ir emocinio ugdymo plėtojimas mokykloje“.

Švietimo pagalbos tarnyba toliau plėtojo ryšius su socialiniais partneriais respublikoje: Ugdymo plėtotės centru, Specialiosios pedagogikos ir psichologijos centru, kitų savivaldybių švietimo pagalbos tarnybomis, švietimo centrais ir pedagoginėmis psichologinėmis tarnybomis. Bendradarbiavome su visomis Palangos miesto švietimo įstaigomis, Socialinių paslaugų tarnyba, Palangos miesto viešąja biblioteka, Kultūros centru.

Visa informacija apie Švietimo pagalbos tarnybos vykdomą veiklą pateikiama atnaujintoje interneto svetainėje [www.palangosspt.lt](http://www.palangosspt.lt).

4. Turto, lėšų administravimas ir valdymas.

Materialiniai ir finansiniai ištekliai buvo naudojami racionaliai, užtikrinant įstaigos veiklą.

5. Savivaldybės ir valstybinių institucijų atliktos patikros ir jų pateiktos išvados.

2017 m. rugsėjo mėnesį Palangos švietimo pagalbos tarnyboje buvo atliktas Nacionalinio visuomenės sveikatos centro prie sveikatos apsaugos ministerijos patikrinimas, gauta išvada: veiklą vykdome nepažeisdami Lietuvos higienos normos HN20:2012 „Neformaliojo vaikų švietimo programų vykdymo bendrieji sveikatos reikalavimai“, patvirtinti LR Sveikatos apsaugos ministro 2012 m. birželio 25 d. įsakymu Nr. V-599.

6. Vadovo kvalifikacijos tobulinimas.

2017 metais pasikeitus kai kuriems teisės aktams dalyvavau šiuose kvalifikacijos kėlimo renginiuose: „Biudžetinių įstaigų darbo apmokėjimo reforma“, „Nuo įvertinimo iki pripažinimo: metinis darbuotojo vertinimo pokalbis“, „Viešieji pirkimai: 2017 metų didieji pasikeitimai“, „Naujasis Darbo kodeksas: esminiai pokyčiai ir praktiniai patarimai kaip juos įgyvendinti“. Vadybines kompetencijas tobulinau šiuose seminaruose: „Lyderiai. Atsakomybės strategija“, „Mokyklos veiklos kokybės vertinimas: atnaujintų rodiklių taikymo iššūkiai pedagogų kvalifikacijos tobulinimo institucijoms“.

Direktorė Vilma Želvienė

PRITARTA

Palangos švietimo pagalbos tarnybos

pedagogų susirinkime 2018 m. vasario15 d. nutarimu Nr. 1